**Anexa nr. 5 la Condițiile cadru**

**Condiții specifice**

**ale locului de consum/de producere şi consum integrat în sistemul de măsurare inteligentă a energiei electrice**

1. Începând cu data de \_\_\_\_\_\_\_\_\_\_ , locul de consum/de producere şi consum de la adresa \_\_\_\_\_\_\_\_\_\_\_\_\_\_\_\_\_\_\_\_\_\_\_ a fost integrat în sistemul de măsurare inteligentă a energie electrice (SMI). Prin sistemul de măsurare instalat se înregistrează și se transmit spre sistemul central de achiziție și prelucrare a datelor următoarele tipuri de date, care se utilizează în scopurile precizate în continuare:

|  |  |
| --- | --- |
| **Datele înregistrate de contor și transmise către sistemul central de achiziție și prelucrare a datelor** | **Scopul utilizării datelor** |
| * date de decontare - date necesare pentru facturare, inclusiv cele care afectează credibilitatea sau acuratețea datelor necesare pentru facturare (indexuri de energie, indexuri diferențiale pe structuri tarifare, inclusiv cele memorate la intervale de timp egale și sincronizate cu ceasul de timp real, puterea activă maximă de lungă durată pentru fiecare sfert de oră bloc, ceas de timp real, curbe de sarcină de indexuri, tentativă de fraudă etc.); | * facturarea cantității de energie electrică consumate/produse |
| * mărimi de instrumentație – mărimi instantanee: puterea electrică activă/reactivă, tensiunea, curentul, frecvența rețelei; * date de stare - informații cu privire la evenimente și mărimi de stare ca de exemplu: stare conectat/deconectat, mărime electrică încadrată sau nu într-un interval de variație predefinit etc. | * monitorizarea parametrilor electrici prevăzuți în avizul de racordare la rețelele electrice de distribuție a energiei electrice; * monitorizarea parametrilor necesari pentru determinarea indicatorilor de calitate a serviciului de distribuție a energiei electrice. |

1. Operatorul de distribuţie are obligaţia să asigure informarea utilizatorului cu privire la beneficiile pe care le poate obţine prin valorificarea funcționalităților SMI, prin publicarea tuturor informaţiilor pe pagina de internet http://..................
2. Furnizorul are obligaţia să factureze energia electrică consumată/produsă numai pe baza datelor de decontare înregistrate de SMI conform prevederilor art. 18 alin. (4) şi (5) din condițiile-cadru aprobate prin Ordinul președintelui ANRE nr. 177/2018, fără să mai solicite sau să accepte transmiterea de către utilizator a indexului auto-citit şi fără să utilizeze o cantitate estimată de energie electrică.
3. Operatorul de distribuţie are obligaţia să asigure accesul utilizatorului la datele proprii de decontare pe portalul aflat pe pagina de internet http://............, prin utilizarea următorului nume de user: .................... și a următoarei parole: ........., în condiţiile prevăzute la art. 18 alin. (3) și alin. (6) din condițiile-cadru aprobate prin Ordinul președintelui ANRE nr. 177/2018.
4. Operatorul de distribuție și furnizorii, în calitate de operatori de date cu caracter personal, au obligația de a asigura protecția datelor prevăzute la punctul 1 și de a le utiliza în condiții de legalitate; aceste date se supun prevederilor *Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date*.
5. Utilizatorul are dreptul să solicite operatorului de distribuţie direct sau prin intermediul furnizorului limitarea transmiterii datelor prevăzute la punctul 1 strict la cele necesare facturării lunare a cantităţii de energie electrică consumată/produsă.
6. În situaţia înregistrării unei solicitări scrise conform punctului 6, operatorul de distribuţie are obligaţia să răspundă utilizatorului în scris în termen de 30 de zile lucrătoare şi să configureze subsistemul de măsurare astfel încât acesta să asigure numai necesarul de date pentru facturarea lunară a cantităţii de energie electrică consumată/produsă.
7. Condițiile specifice din prezenta anexă fac parte integrantă din contractul de furnizare/distribuţie în vigoare.